dh-unibe/image-text_koenigsfelden-charters-post-1500 huggingface dataset:
Ich, Dorothea Jaͤgerinn, thuͦn kundt und zuͦwùsszn̄ allermencklichem, als ich dann usz sundern̄ ursachen̄,
mich darzuͦ bewegennd, ✳ inn denn willen komēn, ✳ mich von dem gottshusz Kûngsfelld₎ zuͦ fuͤgenn
unnd den weltlichenn statt anzuͦnemēn. ✳ dàhar sich nū begaͤben, ✳ das mitt mir des guͦtshalb,
so ich an barēm gellt, ✳ cleytter ✳ unnd cleinotter̄n, ✳ ouch in libdings wysz, ✳ in soͤlich gottshusz gebracht, ✳ soͤlicher gestalt verkomēn ist, ✳ dz mich woll benuͤgt. ✳ hàrumb mich dagaͤgenn schuldigen̄
pflichtē nàch zuͦerzoͤugen̄, ✳ so sag ✳ und làszn̄ ich ✳ dz obbemelldt gottshusz, ✳ ouch des castennvoͤgt, ✳ verwallter ✳ und innhaber ✳ und dero nachkomēn fùr mich, mn̄ erbenn ✳ unnd alle die, ✳ so disz sach mag beruͤren̄, obbemellts mins zuͦbrachttē guͦts, ✳ lybdings, ✳ ouch kleinetter ✳ und kleydren̄ halb ✳ quitt, ✳ ledig ✳
unnd loͧsz, ✳ also das sy dàrumb, ✳ yetz ✳ und hienach, geruͤwigt ✳ und unersuͦcht sin ✳ und belyben. ✳ ouch ich
dàhàr ✳ an das selb gottshusz dhein wytter vordrung, ✳ ansprach ✳ nach gerechtigkeytt habenn, ✳ naͤch
fûrnemēn, ✳ sunder das selb gottshusz minnetthalb ✳ inallweg unbeladen ✳ und unangevochttē soͤlle belyben̄, ✳ ungehindertt des alles, ✳ so ich dàrwider ✳ zuͦ hilff, schirm̄ ✳ und handhabung bruch₎, damitt ich
dz bemellt gottshusz unruͤwig₎ ✳ und anspraͤch₎ ✳ moͤcht, ✳ dan̄ ich mich desselben, ✳ ouch aller fûd ✳ uszzùg ✳
und gevaͤrd₎, ✳ dispensationēn, ✳ ouch geystlicher ✳ und waͤlltlicher ✳ frygung ✳ und fûrsaͤchung, ✳ wie ✳ oder usz
was grunds ✳ die uszgebracht ✳ und erlanngtt möcht₎ werd₎, ✳ und besunder ouch des rechtē, ✳ so ein
gmeine verzichūng ✳ àn vorgang einer sunderbarēn als unnûtz widersprichtt, ✳ enntzigen̄ ✳ unnd
begebēn ✳ haben, ✳ alles in guͦttē trùwēn ✳ unnd mitt hand unnd gewaltt mines lieben schwager, Jochim Gugelberg, gehanndlett ✳ unnd volzogen̄. ✳ das ouch ich, der selb, bekaͤnn ✳ soͤlicher gestallt ✳
beschechēn ✳ unnd disz alles mitt gunst, wuszēn ✳ unnd willen ✳ min ✳ unnd miner liebēn schwyger, ✳
Katherina Jaͤgerin, ir liplichen̄ ✳ schwester, beschlossen̄ sin ✳ unnd habend ouch dem allem zuͦbestand ✳
unnd sicherheytt ✳ uff byttlich ersuͦchung der obgemanttē frowē Dorothea Jaͤgerin dysern̄ brieff
mitt ✳ minem anhangend₎ sygell verwartt, ✳ uffrichtē unnd zuͦ hannden des berurtt₎ gotshusz Kùngsfelld₎ geben làszn̄, ✳ beschechen̄ uff mittwuchenn vor sant Michels, des heyligen̄
erzengels, tag, nach der geburtt xp̄i, unnsers herr̄n im̄ fùnffzechen hundertt und syben und zwenzigstēn
jàr.
Dorothea Jaͤgerin qùittung ✳
1527 , September 25 .
F. Aargau .